
 Hej TheLove   

  

Jeg har været sammen med min kæreste i lidt over to år, hvoraf vi har boet sammen det meste af tiden. For det meste har vi det rigtig godt, jeg elsker ham utroligt højt og ønsker at dele mit liv med ham. Problemet er at jeg vil have sex oftere end ham. Hvis jeg lader ham tage initiativet kan der nemt gå en uge eller mere, hvilket jeg synes er ganske forfærdeligt.   

  

Jeg tænder utroligt meget på ham og kunne godt tænke mig, at vi havde sex 3-4 gange om ugen! Udover den manglende seksuelle nydelse og det intime samvær går det også ud over mit selvværd og jeg føler mig ærligt talt hverken attraktiv, sexet eller begæret af min kæreste, hvilket gør utroligt ondt inden i.   

  

Lige fra begyndelsen har han haft ret svært ved at komme under almindeligt samleje hvilket også har pirret ved mit selvværd for det er noget, jeg aldrig har oplevet, når jeg har været sammen med andre fyre.   

Han har aldrig haft et højt sexdrive, men det virker til at være blevet værre gennem de seneste seks måneder og det på trods af at jeg har forsøgt alt muligt for at gøre vores sexliv mere spændende; spørge ind til hans fantasier, sende frække billeder til ham, afprøve rollespil, klæde mig ud i frække kostumer, foreslå sex nye steder etc. Intet har haft den mindste effekt og han virker faktisk ret uinteresseret til tider.   

  

For nogle måneder siden fortalte han mig endelig, at han næsten dagligt så porno og tilfredsstillede sig selv og det blev derfor tydeligt, at han ofte foretrak det. Jeg blev virkelig såret over at blive valgt fra til fordel for onani og vi lavede en aftale om, at han skulle stoppe så han igen ville finde interesse for mig og vi kunne genoplive vores sexliv.   

  

Der er nu gået over tre måneder siden vi lavede den aftale og intet har ændret sig til det bedre. Jeg er desperat: længes efter at føle mig attråværdig og som en kvinde igen! Jeg har oftere og oftere drømme, hvor jeg er sammen med andre mænd og fantaserer også jævnligt om at være sammen med andre, selvom jeg selvfølgelig allerhelst vil have min kæreste! Hvad i alverden kan jeg gøre her fra?   

  

Bedste hilsner   

Den Fortvivlede 
Jeg får for lidt af min kæreste!
================================



 Hej Fortvivlede,  
Jeg forstår godt, at det går dig rigtig meget på, og at du ikke føler dig tilstrækkelig.Jeg synes, du skal tage en snak med ham igen for at høre, om han er stoppet med at se porno. Gør det klart for ham, hvor meget det egentlig påvirker dig, og fortæl ham, at du bliver rigtig ked af det, og at du ikke føler dig ordentlig værdsat.  
Hvis det stadig ikke hjælper, kan I overveje at flytte fra hinanden. Jeg ved godt, det lyder drastisk, men nogle gange går alting lidt for meget op i regninger og opvask, når man bor sammen, og man glemmer at værdsætte hinanden. Hvis I ikke boede sammen, ville han måske sætte mere pris på dig, når I så hinanden, og måske ville det få hans interesse for dig til at komme tilbage.   
Jeg ønsker dig held og lykke!  
  
Varme hilsner herfra  
/ Michala 

Kære "DEN FORTVIVLEDE",


Jeg vil råde dig til at slå op med ham og komme vider. Hans
og din sexlyst er slet ikke den samme. Jeg ved at det lyder utroligt hårdt, men
jeg skriver ikke kun dette fordi jeres sexlyst ikke passe sammen. Men også fordi
at han gør dig usikker og få dig ti at føle dig usexet. Dette har du ikke
fortjent. Derfor syntes jeg du skal komme vider, da hans sexlyst aldrig vil
blive bedre. Tværtimod vil den kun blive værre, hvis i fx kommer til at være
sammen i 5 år eller mere. Du kan selvfølgelig 
tage en snak med ham igen, men jeg er næsten sikker på det ikke kommer
til at hjælpe, du har jo prøvet alt. Jeg ved det kan være en utrolig svær
beslutning at tage på grund af sex, men du skal overveje om du vil undvære det
sex, du har lyst til, for det bliver aldrig bedre. 


Kærlig hilsen Rikke 

 